**Аксана Спрынчан** (нар. 23 жніўня 1973, Лунінец, Брэсцкая вобласць) — беларуская пісьменніца і паэтка, дырэктарка Паэтычнага тэатра «Арт. С.» (art-s.by), сябра Саюзу беларускіх пісьменнікаў. Навучалася ў мінскай школе № 28. З [1990](https://www.turkaramamotoru.com/be/1990-1596.html) г. па [1995](https://www.turkaramamotoru.com/be/1995-1441.html) г. вучылася на філалагічным факультэце БДУ. У [1998](https://www.turkaramamotoru.com/be/1998-1599.html) г. скончыла аспірантуру Інстытута літаратуры імя Я. Купалы НАН Беларусі, ў [2005](https://www.turkaramamotoru.com/be/2005-1649.html) — Беларускі Калегіум.

З [1998](https://www.turkaramamotoru.com/be/1998-1599.html) г. працавала вядучым навуковым рэдактарам рэдакцыі літаратуры і мастацтва выдавецтва «Беларуская Энцыклапедыя». З [2006](https://www.turkaramamotoru.com/be/2006-133.html) г. — рэдактар у выдавецтве «Мастацкая літаратура».

У [2000](https://www.turkaramamotoru.com/be/2000-394.html) годзе пачала пісаць вершы, першыя з якіх былі надрукаваныя ў газеце «Сафійская крыніца» ў [2001](https://www.turkaramamotoru.com/be/2001-1643.html) (пад псеўданімам Ганна Сонгіна і Алеся Рабцэвіч). З [2001](https://www.turkaramamotoru.com/be/2001-1643.html) года — у аб’яднанні «Літаратурнае прадмесце».

Працавала рэдактарам у часопісе «Паміж» № 4 і № 5 (з Вікай Трэнас). Была аўтарам рубрыкі «Паэтычны чацвер» (газета «Голас Радзімы»).

З [2005](https://www.turkaramamotoru.com/be/2005-1649.html) года — сябра Саюза беларускіх пісьменнікаў.

У [2006](https://www.turkaramamotoru.com/be/2006-133.html) годзе разам са Зміцерам Арцюхом стварылі Паэтычны тэатар «Арт. С» (art-s.by), ў якім яна з'яўляецца дырэктаркай.

У [2007](https://www.turkaramamotoru.com/be/2007-358.html) г. нарадзіла дачку Альжбэту, пасля чаго пачала пісаць творы для дзяцей.

Аксана не забывае сваю малую радзіму. Часта прыязджае на сустрэчы з чытачамі ў Лунінец.

Калекцыянуе сувеніры і прадметы ў выглядзе жабак (якіх лічыць сымбалем Беларусі), а таксама захапляецца фотамастацтвам.. Друкавалася ў часопісах «ARCHE», «Вожык», «Вясёлка», «Дзеяслоў», «Крыніца», «Маладосць», «Нёман», «Паміж», «Першацвет», «Полымя», «Тэрмапілы», у газетах «Голас Радзімы», «Літаратура і мастацтва», «Наша Ніва», «Літаратурная Беларусь», у калектыўных зборніках і інш..

Частка вершаў Аксаны Спрынчан пакладзена на музыку. Песні на яе вершы выконвае беларускі гурт «Мерада».

**Творы Аксаны Спрынчан:**

* «Вершы ад А.» (2004 г.) — кніга паэзіі;
* «Дарога і Шлях» (2006 г.; у сааўтарстве з філосафам Алесем Анціпенкам) — SMS-п’еска з антрактам-размовай праз тэлефон;
* «Хата для Моўчы» (2007 г.) — беларуская энцыклапедыя пачуццяў;
* «ЖываЯ» (2008 г.) — кніга паэзіі;
* «Незвычайная энцыклапедыя беларускіх народных інструментаў» (2010 г., Мінск: Мастацкая літаратура; з Ярашам Малішэўскім) — кніга пра беларускія народныя інструмэнты (для малодшага і сярэдняга школьнага ўзросту);
* «Беларускі дурань» (2011 г., часопіс « Дзеяслоў») — жаночы раман;
* «Таташ Яраш, мамана Аксана, дачэта Альжбэта. Поўны эксклюзіў» (2013 г., Мінск: Мастацкая літаратура) — аповед, які вядзецца ад імя дачкі Альжбэты.